b"\n_START_ARTICLE_\nPlaques de matr\xc3\xadcula de la Uni\xc3\xb3 Europea\n_START_PARAGRAPH_\nAquest article \xc3\xa9s sobre les plaques de matr\xc3\xadcula de vehicles dels estats membres de la Uni\xc3\xb3 Europea, que comparteixen un format com\xc3\xba. Per a una visi\xc3\xb3 general de les plaques de matr\xc3\xadcula d'Europa en el seu conjunt, veure les plaques de matr\xc3\xadcula de vehicles d'Europa._NEWLINE_Les plaques de matr\xc3\xadcula dels vehicles de la Uni\xc3\xb3 Europea s\xc3\xb3n les plaques de matr\xc3\xadcula obligat\xc3\xb2ries que s'utilitzen per mostrar la marca de registre d'un vehicle en els respectius estats membres. La majoria dels vehicles de motor que s'utilitzen en la via p\xc3\xbablica estan obligats per llei a mostrar-los.\n_START_SECTION_\nFormat\n_START_PARAGRAPH_\nEl format com\xc3\xba de la Uni\xc3\xb3 Europea porta una franja blava a l'extrem esquerre amb les estrelles en cercle de la UE i el  codi del pa\xc3\xads, el qual va ser introdu\xc3\xaft pel Reglament (CE) n\xc3\xbam 2411/98 de 3 novembre de 1998 i va entrar en vigor l'11 de novembre de 1998. Aquest estava basat en un model de placa de matr\xc3\xadcula que diversos estats membres van introduir: Irlanda (1991), Portugal (1992)  i Alemanya (1994). Les plaques de matr\xc3\xadcula de Luxemburg ja havien mostrat la bandera europea a l'esquerra des del 1988._NEWLINE_El format de la UE \xc3\xa9s opcional a Finl\xc3\xa0ndia i al Regne Unit. Dinamarca va implementar el format UE de forma volunt\xc3\xa0ria el 2009  Els vehicles amb plaques de matr\xc3\xadcula de la UE no necessiten mostrar l'oval blanc amb el codi de registre internacional quan circulen per un altre estat de l\xe2\x80\x99\xc3\x80rea Econ\xc3\xb2mica Europea (EEE), o en pa\xc3\xafsos signataris de la Convenci\xc3\xb3 de Viena sobre tr\xc3\xa0nsit viari._NEWLINE_Al Regne Unit, els conductors de vehicles matriculats a la Gran Bretanya poden utilitzar plaques de matr\xc3\xadcula que mostrin tant la bandera nacional d'Anglaterra, d'Esc\xc3\xb2cia i de Gal\xc2\xb7les, com la bandera de la UE, juntament amb el nom de codi ENG d'Anglaterra, SCO per a Esc\xc3\xb2cia, Wales o CYM per Gal\xc2\xb7les, GB per Gran Bretanya o UK per Regne Unit, respectivament. Encara que no \xc3\xa9s oficialment reconegut fora del Regne Unit els propietaris estan autoritzats per l'Ag\xc3\xa8ncia de Llic\xc3\xa8ncies de Conductor i Vehicles. No obstant aix\xc3\xb2, els propietaris de vehicles matriculats a Irlanda del Nord es troben dins de la jurisdicci\xc3\xb3 de l'Ag\xc3\xa8ncia de Llic\xc3\xa8ncies de Conductor i Vehicles no tenen perm\xc3\xa8s lluir les lletres NI (per Northern Ireland) al costat de qualsevol pavell\xc3\xb3; nom\xc3\xa9s la bandera del Regne Unit o el format de la UE (que ofereix en aquest cas les lletres GB), opcionalment permet triar entre GB o UK. El territori d'ultramar brit\xc3\xa0nic de Gibraltar, a difer\xc3\xa8ncia de les depend\xc3\xa8ncies de la Corona de Jersey, Guernsey i l'illa de Man, compta com a part de la Uni\xc3\xb3 Europea i, per tant, utilitza el format de plaques de matr\xc3\xadcula de la UE.\n_START_SECTION_\nFranja blava\n_START_PARAGRAPH_\nLa franja blava fou introdu\xc3\xafda pel Reglament (CE) n\xc3\xbam 2411/98 de 3 novembre de 1998 i va entrar en vigor l'11 de novembre de 1998.\n_START_SECTION_\nVariarions a la franja blava\n_START_PARAGRAPH_\nFranges utilitzades en estats no membres de la Uni\xc3\xb3 Europea."